சிட்டுக்குருவிகள் ஏப்ரல் முதல் ஜூலை வரை மரப் பொந்துகளில் கூடு கட்டுகின்றன. பெரும்பாலும் மரப்பொந்துகளை உருவாக்கும் மரங்கொத்தி போன்ற பறவைகள் உருவாக்கிய பெந்துகளிலேயே இவை கூடுகட்டும். இவை கட்டடங்களில் உள்ள பொந்துகளையும் கூடுதலாக பயன்படுத்தும். கூடானது பெரும்பாலும் பெண்குருவிகளாலேயே கட்டப்படும். ஆனால் சில நேரங்களில் ஆண்குருவிகளும் உதவி செய்யும். பெண் சிட்டுக்குருவி மட்டுமே முட்டைகளை அடைகாக்கும். சில நேரங்களில் பகல் பொழுதின் வெப்பமான சமயங்களில் கூட்டை விட்டு வெளியே செல்லும். முட்டைகளிலிருந்து சுமார் 12 முதல் 14 நாட்களுக்குப் பிறகு குஞ்சுகள் பொரிக்கும்.

சிட்டுக்குருவிகள் தாழ்வான புதர்களில் கூட்டமாக அடையும். சில கூட்டங்கள் இடம்பெயரும் தன்மையுடையவை. மழையைப் பொறுத்து அவை இடம் பெயரும்.

இவை பெரும்பாலும் தானியங்களை உண்ணும். சில நேரங்களில் பூச்சிகள், தேன் மற்றும் சிறு பழங்களையும் உண்ணும். இலுப்பை போன்ற மரங்களின் மலர்களின் இதழ்களையும் இவை எப்போதாவது உண்ணும். ஆதண்டை போன்றவற்றின் மலர்களுக்கு இவை செல்லும்போது இவற்றின் நெற்றியில் மகரந்தத் தூள்கள் ஒட்டிக்கொள்கின்றன.

இயல்பு
பரவல்
அகத்தூண்டுதல்
விளக்கம்